**Lanu-tiimin kokousmuistio**

Aika 9.3.2022 klo 14:30–15.30

Paikka Teams

Osallistujat

Elo, Johanna

~~Hekkala-Vatula, Laura~~

~~Hietanen, Mervi~~

Honka, Veera

~~Kemppinen, Jenni~~

Majuri-Jantunen, Hanna-Leena

Marttinen, Elisa puheenjohtaja ja sihteeri

~~Missilä, Anna~~

Rikkilä, Jarkko

Ronkainen, Merita

Tornikoski, Johanna

1. Kuulumiskierros

Veera Honka

Veera Pirkkalan kirjastosta oli kokouksessa mukana tuuramaassa Jenni Kemppistä, joka toimii Annin varahenkilönä lanu-tiimissä. Hienoa kun Veera pääsi mukaan! Veera on Annin äitiysloman sijaisena marraskuuhun. Tällä hetkellä mietinnässä on Veeran ja Jennin välinen työnjako, Annin jäätyä pois. Päällimmäisenä agendalla on koulun ja kirjaston välinen yhteistyösuunnitelma, joka on juuri työn alla.

Elisa Marttinen

Elisa palaa takaisin omaan työhönsä Metson lasten- ja nuortenosaston kirjastonhoitajaksi 1.4. alkaen. Palvelupäällikön sijaisena aloittaa saman osaston Merita Ronkainen, joka on tällä hetkellä sijaisena Härmälän kirjastonjohtajan toimessa. Merita oli mukana kokouksessa tutustumassa lanu-tiimin jäseniin ja tulevaan pestiin lanu-tiimin pj:nä. Tervetuloa Merita! Elisan vuosi palvelupäällikkönä on ollut mielenkiintoinen ja antoisa, mutta osittain etenkin koronan tuomien rajoitusten ja nopeiden muutosten vuoksi raskas. Palo omiin tehtäviin, asiakaskohtaamisiin, ryhmäkäyntien vetämiseen ja kokoelmatyöhön on jo kova.

Jarkko Rikkilä

Jarkko kertoi Aken kuulumisia. Hiljattain kokoontuneessa Pike ohryssä on ollut jäsenten vaihdoksia. Kevään kehittämiskirjastopäivä järjestetään toukokuun 20. päivä. Ohjelma on suunnitteluasteella. Teemaksi on mietitty työhyvinvointia ja jonkinlaista valon/uskon luontia tulevaan. Torstaina 14.4. järjestetään ensimmäinen fyysinen oppimisvierailu pitkään aikaan, kun tehdään tutustumiskäynti Kirkkonummen Fyyri-kirjastoon. Mukaan mahtuu 30 kirjastolaista, ja matka kulkee Jyväskylästä lähtien, Jämsän ja Tampereen kautta Kirkkonummelle.

Hanna-Leena Majuri-Jantunen

Jarkon mukaan Jyväskylässä ”tapahtuu paljon”, eli henkilöstömuutoksia, uusia kirjastotiloja yms. mutta nämä eivät näy Hanna-Leenan arjessa. Tällä hetkellä ei ollut päällimmäisiä tuntemuksia.

Johanna Elo

Jämsän kauppakeskus Forumin tiloissa on tapahtunut pieni vesivahinko, joka viivyttää remontin valmistumista ja kirjaston muuttoa sekä mahdollisesti myös avaamista. Ensi viikolla selviää tarkempi aikataulu, ja muutosta aiheutuva kirjaston sulkuaika. Asiakkaat tätä jo kovasti kyselevät. Vesivahinko on harmillinen takaisku, joka vaikuttaa moneen asiaan ketjureaktion tavoin.

Johanna Tornikoski

Muuramen kirjastossa on avattu helmikuussa Sanataideyhdistys Rapinan hieno Kirjametsä-näyttely. Näyttely on auki huhtikuun loppuun saakka. Tapahtumat ja kouluyhteistyö pyörähtäneet koronan jälkeen käyntiin juuri tällä viikolla.

1. Lanu-foorumin tilanne ja valmistelu

Käytiin läpi tulevan [lanu-foorumin ohjelma](https://akepike.fi/lukutaitoa-strategiasta-kaytantoon-piken-lanu-foorumi-ke-23-3/) ja katsottiin listaa ilmoittautuneista. Foorumi järjestetään etänä, ja sen maksimiosallistujamäärä on rajattu 70 henkeen. Ilmoittautuneita on tällä hetkellä reilu 50, joten mukaan mahtuu vielä. Päivi Jokitalo tulee fasilitoimaan foorumin iltapäivän keskusteluosuutta. Päivin kanssa on maanantaina palaveri, jossa tätä suunnitellaan lisää.

1. Lukulystit 9.–11.11.

Mietinnässä oli Lukulystien toisena päivänä, torstaina 10.11., järjestettävä 2 tunnin Pike-alueen lanu-konsepteihin keskittyvä ohjelma. Tarkoituksena olisi siis esitellä tietoiskutyyppisillä esityksillä Pirkanmaan ja Keski-Suomen kirjastojen lanu-konsepteja. Jos ajatellaan, että esitykset olisivat tietoiskumaisia, niitä voisi olla siis jopa 10–15 kpl tämän kahden tunnin aikana. Tavoitteena on, että huhtikuun alkupuolella olisi jo käsitys esiteltävistä konsepteista. Alla listattuna keskustelun aikana mieliimme nousseita konsepteja. Mikäli tarvitaan lisää, ollaan yhteydessä alueen kirjastoihin.

1. Jyväskylän neuvolayhteistyö, kuka yhteyshenkilö? On käsitystä, että neuvolassa on käyty esittelemässä toimintaa, tehty paketteja jne. Kulttuurineuvolan kanssa yhteistyötä, toiminta on alkanut Jyväskylässä noin kolme vuotta sitten. Tässä yhteydessä käynnistetty myös perhevalmennusta. Heli Hänninen, Hanna-Leena Majuri-Jantunen, Iiris Nevalainen…
2. Muuramen Lukulaituri. Opetushallituksen hanke, kirjasto yhteistyökumppanina. 2. luokkaisia nuorempien kohderyhmä. Oltu yhteydessä neuvolaan, kouluihin. Monipuolisesti on kehitelty: aktiviteettikasseja, lukubingoja, runopolkuja… Eva Åkerblad. Johanna ohjausryhmässä ja mahdollinen yhteyshenkilö.
3. Jämsässä käynnistymässä Lukukoordinaattori-hanke. Pyörähtää syksyllä. Tarkoituksena palkata koordinaattori, joka käynnistää koulujen, kirjastojen ja varhaiskasvatuksen yhteistyötä. Kirjasto yhteistyökumppanina mukana - koordinointi muualla.
4. Lempäälässä Anni Oravakangas vetää samaa Lukukoordinaattori-hanketta - ollaan yhteydessä Lempäälään.
5. Tampereen kaupunginkirjaston Kirjatti-hanke päivityksineen. Kirjatin kirjavinkit PIKI-tasoisesti, linkittyy pienten Taidekaari-käynteihin ja konsepti laajenee.
6. Lukemisen trendivallankumous. Yhteyshenkilö Ilkka Valpasvuo.
7. Syksyllä alkamassa konsepti Tampereella nupan kanssa yhteistyössä yläkoulukiertueen merkeissä. Eli syksyllä kierrettäisiin kirjasto+nupa yläkouluja. Elisa Marttinen, Liisa Hopia ja Piritta Brusi nuorisopalveluista mukana tässä.
8. Valkeakosken kirjaston (+ Akaa, Pälkäne, Urjala) sanataidekassikonsepti. Voisi olla valmis paketti, jota tarjota päiväkodeille.
9. Jyväskyläläisen sanataideyhdistys-Rapinan kanssa: Tilataideteos, johon yhdistyy sanataidetehtäviä eri ikäluokille. ”Kirjametsä” -näyttely. Rapinan saa kiinni sanataideyhdistys.rapina@gmail.com.

Toinen Lukulysti-asia liittyi puolestaan perjantain 11.11. ohjelmaan, jolloin olisi tarkoitus kiertää vierailukohteita. Mietimme siis erilaisia mahdollisia kirjasto- tai lanu-vierailukohteita Piki-alueelta. Kohteita voivat olla uudet kirjastot, lastenkulttuuriin liittyvät toimijat, museot tai muut kiinnostavat paikat. Alla lueteltuna keskustelun aikana esiin nousseet kiinnostavat kohteet.

* Lastenkirjainstituutti. Kaisa Laaksoseen yhteyttä. Jarkko voi hoitaa.
* Lastenkulttuurikeskus Rulla.
* Uusista kirjastoista Pirkanmaalla tulee mieleen Lempäälä ja Nokia.
* Vapriikin Pelimuseo.
* Pukstaavi-kirjamuseo Sastamalassa / Kirjallisuus-aiheinen pakopeli -konsepti.
* Muumimuseo Tampere-talossa.
* Monitoimitalo 13.
1. Seuraava kokous

30.3. klo 14.00–15.30